**Адыгэбзэ урок я 3-рэ класс.**

Темэр: Глаголмэ якъыхэгъэщын.

Мурадыр: глаголым гущы1эухыгъэм мэхьанэу щыри1эр, ащ иупч1эхэр аш1эныр, глаголыр текстым къыхагъэщышъуным фэгъэсэгъэнхэр, ягупшысак1э хэгъэхъоныр, дунаеу тыкъэзыуцухьэрэм идэхагъэ гу лъягъэтэныр.

Урокым щыбгъэфедэщт нэрылъэгъу 1эмэ-псымэхэр: тхылъыр, тетрадыр, доскэр, компьютерыр, презентациер.

**Урокым ик1уак1.**

1. **Урокым изэхэщэн.**

Шъуимафэш1ух, к1элэц1ык1ухэр,

Джы урокыр едгъэжьагъ.

Самбырэу шъукъэт1ыс.

Непэ дэгъоу тэ теджэщт,

Къэбзэ дэдэуи тытхэщт.

**(Сл 1)**

Сыдэу непэ мэфэ даха,

Сыдэу непэ мэфэ дэгъуа

Сыдэу сыгук1э сэ сычэфа.

Сэ сигуапэу сышъу1ук1агъ.

-Непэ сэ адыгэбзэ урокыр шъозгъэхьыщт.

II- К1алэхэр, урокым икъежьап1э тыгу къэдгъэк1ыжьын: Сыд фэдэ уахъта илъэсым иуахътэмэ ащыщэу джыдэдэм итыр?

- Тэрэз гъатхэ. Адэ сыд фэдэ нэшанэха гъатхэм и1эхэр? Гъэтхэ мазэхэм ац1эхэр шъош1эха?

(Гъэтхапэ, мэлылъфэгъу, жъоныгъуак1)

- Ахэмэ ащыщэу сыд маза джы итыр?

(Мэлылъфэгъу)

**(Сл 2)**

Тетрадыр къызэготэхы, непэрэ мафэр тэтхы.

Мэлылъфэгъум и 11.

Къэбзэтхэнымк1э буквэу ттхыщтыр тш1эным пае, хырыхыхьэ къэтэжъугъаш1. Тежъугъэплъ зигулъытэ нахь чаным.

- Хэт къы1он? Хэт къыш1эн?

Хъурэе ц1ык1у, плъыжьы, к1э ц1ык1у илъ, хэфэ т1эк1у к1элъ.

(Чэрэз)

- Сыд фэдэ буква мы гущы1эр къызэрэригъажьэрэр?

**(Сл 3)**

- Непэ къэбзэтхэнымк1э буквэу **Ч ч** ттхыщт.

- Ч-к1э къыригъажьэу гущы1эхэр къэшъуугупшыс.

(**чэмы чэтыу чэты чэрэз** )

**Чъыг закъор мэзы хъурэп.** / Мы гущы1эжъыр зэхэтэфы/

/Зы чъыгыр мэз зэрэмыхъурэм фэдэу, зы ц1ыфыр куп хъурэп. Уизакъоу 1офышхо пфэш1эщтэп, уизакъоу дунаим утетын плъэк1ыщтэп. Арышъ, зыч-зыпчэгъоу узэкъотэу пш1эщтыр пш1эн фае, узэде1эн фае/

**-**Дэгъу дэдэу гущы1эжъым къик1ырэр къызгурыжъугъэ1уагъ, адэ, к1алэхэр, къысэшъу1она, гущы1эу **тэлмащ** зыфи1орэм къик1ырэр?

**(Переводчик)**

Ар сыда зыщыщыр?

**(Пэмык1ыбзэк1э къэ1уагъэр зэбдзэк1ыжьынэу ары)**

-Непэ диктантэу ттхыщтыр къызэрык1оп. Сэ гущы1эхэр урысыбзэк1э къэс1ощт-шъо адыгабзэк1э къик1ырэр шъутхыщт.

**(Сл 4)**

Гущы1элъэ диктант.

курица – чэты доярка – чэмыщ

вишня - чэрэз пастух – чэмахъу

корова – чэмы птичница – чэтахъу

кошка – чэтыу котёнок – чэтыущыр

- Тэуплъэк1ужьы.

IV. Физминутк**.(Сл 5)**

\_ К1алэхэр, къэсэлъэгъу т1эк1у шъузэрэпшъыгъэр, тыкъэтэджы. Тыгу къэтэжъугъэк1ыжьи, сыд фэдэ упч1эха пкъыгъуац1эм фагъэуцухэрэр? (Хэт?Сыд?)

- Джы къэс1орэ гущы1эхэм шъукъядэ1у: хэт? т1оу тызык1эупч1эрэр къас1омэ-ш1ык1э зэфэшъхьафк1э къэтэш1ы. Сыд? зиджэуапхэр къэтш1ыхэрэп.

(Нахь гулъытэ зи1эри мары къыхэщыгъ)

V. – Т1эк1у зыжъугъэпсэфыгъ. Джы 1офш1эн гъэш1эгъон горэм тыфежьэщт. Урысыбзэк1э ащ ыц1эр «Кроссворд». Хэта титэлмащыщтыр? Мы гущы1эм къик1рэр хэт къыти1ощт?

Джы «Пхъанэхэр» тыушъэщтых.

- Исэмэгубгъук1э сыд фэдэ гущы1а пхъанэм къыхэщыгъэр? **(глагол)**

- Тэрэз. Непэрэ урокым нахь игъэк1отыгъэу глаголым тытегущы1эщт. Глаголыр гущы1эухыгъэм къыхэдгъэщэу зыдгъэсэщт.

Сыд фэдэ упч1а глаголым фагъэуцурэр?

- К1алэхэр, джы сэ зы упч1э си1, джыр фэдэ уахътэм чылэдэсхэм сыд аш1эрэр?

(Шъори а 1офым шъуи1ахьыш1у хэлъын фае. Хэт къэзы1отэщтыр ны-тыхэм 1эпы1эгъу шъузэрафэхъурэр. Рассказ ц1ык1у хэт къызэхигъэуцон? )

VI. Тхылъым 1оф даш1э.

- Тхылъымк1э нэк1убгъоу 116-рэм тет 1офш1энэу 315-р къэтэгъоты, етш1эл1эщтым шъор-шъорэу шъуеджэ. шъогъэцак1э.

- Занк1эу дахэу тыкъэт1ысы, тетрадыр тэрэзэу тэгъэт1ылъы, 1офш1эным ищык1эгъэ гущы1эхэр хэжъугъэуцожьзэ текстым тешъотхык1ы.

- Дэгъоу 1оф шъуш1агъэ, джы тыджэгузэ 1офш1эн гъэш1эгъон горэ тш1ыщт.

- Глаголмэ **къапыщыт** (урысыбзэк1э сыдэущтэу къэт1ощта?) гущы1эхэр хэт къыш1эн?

зэхэхьэ – зэхэк1ы радзэ – рахы

мачъэ – мак1о дэхьэ – дэк1ы

- Мы гущы1эхэр шъуитетрадмэ адэшъотхэ.

- Тхэными гущы1энми шъузэрэры1азэр къэслъэгъугъ, сыгу шъурихьыгъ. Адэ пчыхьэрэ пшысэхэр нэнэжъ-тэтэжъхэм къышъуфа1уата? Пшысэхэр дэгъоу шъош1эхэмэ тыкъеплъын.

**(Слайды 8,9,10,11)**

- Пшысэхэр дэгъоу шъош1эх, шъухъупхъ. Джыри шъуихъупхъапк1эу 1офш1эн гъэш1эгъон горэ тш1ыщт.

**(Сл 12)**

VII. – Урокым икъежьап1э тыгу къэдгъэк1ыжьыгъагъ гъатхэм инэшанэхэр. Адэ сыда анахь тыгу ыгъэчэфэу, тыгу къыдищаеу, мэ1эш1у пихэу гъатхэм къытфыздихьырэр? (Тэрэз, къэгъагъ)

- Джы тыкъэплъы. Хэта адэ мы къэгъагъым ыц1э зыш1эрэр? Непэ тихьак1эр къэгъэгъэ зэмышъогъу

- Сыда урысыбзэк1э мы къэгъагъым ыц1эр? Хэта титэлмащыщтыр?

(цветик-семицветик).

- Тхьэпэ тхьапша мыщ пытыр? Сыд фэда ашъохэр?

-Джы къэгъагъэм тхьэпэ зырыз къыпытэчы, упч1эу тетхагъэм тыкъеджэ, джэуап къетэтыжьы.

- Сыда анахьэу непэ угу рихьыгъэр, пш1огъэш1эгъоныгъэр?

- Хэта уиныбджэгъумэ ащыщэу нахь дэгъоу 1оф зыш1агъэу къыпщыхъурэр?

- Непэ плъэгъугъэу, зэхэпхыгъэр тыдэ щыбгъэфедэжьын плъэк1ыщта?

- Ук1ожьымэ сыда уянэ-уятэмэ афэп1отэжьын плъэк1ыщтыр?

- Сыда плъышъуац1эк1э заджэхэрэр, иупч1эхэр?

- Сыда глаголым къыгъэлъагъорэр?

- Сыда глаголым иупч1эхэр?

**(Сл 13)**

-Адыгабзэм еплъык1эу фышъуи1эр урокым къыщыслъэгъугъэр. Мы пхъанэмэ джар къарышъуджык1ыщт. Гущы1эхэр къэшъулъэгъух, ахэр сатыр пэпчъ тетых.

**(Адыгабзэр сэ лъэшэу сэгъэлъап1э, сэлъытэ ык1и ш1у сэлъэгъу)**

VIII. Унэмк1э гъэцэк1эныр 1офш1энэу 314. Зэфэхьысыжь.

**Хэтауиныбджэгъумэащыщэу нахь дэгъоу 1оф зыш1агъэу къыпщыхъурэр ?**

**- Сыдаанахьэунепэ угу рихьыгъэр,пш1огъэш1эгъоныгъэр ?**

**- Непэплъэгъугъэу, зэхэпхыгъэртыдэщыбгъэфедэжьын плъэк1ыщта?**

**- Ук1ожьымэ сыдауянэ-уятэмэ афэп1отэжьын плъэк1ыщтыр?**

**- Сыда плъышъуац1эк1э заджэхэрэр, иупч1эхэр?**

**- Сыдаглаголымкъыгъэлъагъорэр?**

**- Сыдаглаголым иупч1эхэр?**